पॉलीथिन बिक्री पर प्रशासन की लापरवाही के मु्द्दे के 13 मई को भास्कर में उठाए जाने के बाद जिला कलेक्टर भंवरलाल मेहरा के आदेश पर पुलिस प्रशासन और नगर परिषद ने मिलकर पॉलीथिन की बिक्री करने वालों के खिलाफ मुहिम चलाते हुए, शहर में प्लास्टिक कैरीबैग की जब्ती की कार्रवाई को अंजाम दिया है। आयुक्त अशोक कुमार जैन ने बताया कि प्लास्टिक कैरी बैग पर्यावरण के साथ आमजन के लिए भी हानिकारक हैं इसका इस्तेमाल करने से जहां एक ओर पर्यावरण प्रदूषित होता है। वहीं जानवर भी इन्हें खाकर मौत का ग्रास बनते हैं और प्लास्टिक नालियों, नालों में एकत्रित कर सड़कों पर गंदगी फैलाते हैं। इसको रोकने के लिए परिषद की ओर से अभियान चलाकर व्यापारियों, सब्जी विक्रेताओं, फुटकर व्यवसायियों से लगभग 52 किलोग्राम प्लास्टिक कैरी बैग की जब्त किए गए। इसके साथ ही उन्हें प्लास्टिक का उपयोग नहीं कर कपड़े और कागज की थैलियों के उपयोग के लिए समझाइश की गई। प्लास्टिक जब्तीकरण की कार्यवाही राजस्व निरीक्षक हितेष रोत, प्रतापगढ़ पटवारी घनश्याम टेलर, बसेरा पटवारी शक्ति सिंह, एएसआई पारस शर्मा, जमादार कमल चनाल, मनीश सिंगोलिया, रितेश चनाल और पुलिस प्रशासन के सहयोग से कार्रवाई की गई।